סיילור מון

**סיילור מון** (או בשם המלא **"בישוג`ו סנשי סיילור מון"**, באנגלית: **Bishoujo Senshi Sailor Moon** ("הלוחמת היפה סיילור מון"), או בקיצור **Sailor Moon,** הוא כותר אנימה ומאנגה פופולרי ומפורסם ביפן ובעולם. הסדרה והמנגה משויכות לז'אנר השוג'ו והמאהו שוג'ו- כלומר, הכותר מיועד לקהל הנשי הצעיר. המנגה 'סיילור מון' נוצרה על ידי המאנגקה נאוקו טאקאוצ'י.

היציאה של המאנגה היה בין פברואר 1992 למרץ 1997, והשידור הראשון של האנימה היה במקור ממרץ 1992 עד פברואר 1997. בשנת 2014 יצא הרימייק "סיילור מון קריסטל".

הסדרה גם זכתה להצלחה במדיות אחרות כגון סרטים, מחזות זמר פופולריים, סדרת לייב אקשן ומבחר גדול של משחקי וידאו.

## פיתוח
ממוזער|250px|'''הלוגו היפני והמקורי של הסדרה'''
שמאל|ממוזער|250px|הלוגו האנגלי של סיילור מון
בזמן שאיירה למגזין "ראן-ראן" ("RunRun"), אמנית המנגה נאוקו טאקאוצ'י קיבלה השראה ליצור מנגה על גיבורת על קסומה מהעורך שלה, אוסאבו.

בשנת 1991 נאוקו טאקאוצ'י יצרה את המנגה "שם קוד: סיילור וי" ("Codename: Sailor V") שעקבה אחרי גיבורת על קסומה בשם סיילור וי (מינאקו אאינו), שמאוחר יותר תהיה מוכרת יותר בתור "סיילור ונוס". טאקאוצ'י רצתה שהגיבורה תהיה בעלת כוחות קסומים, אבל זה היה הרעיון של העורך שלה להלביש אותה בחליפת מלחית (יותר ידוע כ-"Sailor Suit", תלבושת בית ספר ביפן הדומה לחליפת מלח).

כאשר חברת טואי אנימציה, הודיעה שהיא מעוניינת לעבד את המנגה שלה לאנימה, הקונספט שונה לכך שסיילור וי תהפוך לדמות אחת מתוך צוות של לוחמות הנקרא "לוחמות הסיילור" או "הסיילור סנשי".

טאקאוצ'י סיפרה בראיון למגזין "דה וינסי" שהיא העדיפה לכתוב סיפור חדש באותו יקום שמותאם לאנימה ארוכה. באותו ראיון, היא סיפרה שבחרה בנושא של החלל החיצון כי היא תמיד הייתה מוקסמת מהכוכבים ואפילו הייתה חלק ממועדון האסטרונומיה בתיכון.

בשנת 2011 סדרת האנימה "לוחמת יפה סיילור מון" יצאה ביפן במקביל לסדרת המנגה, שפורסמה על ידי הוצאת קודנשה. הסדרה זכתה לפרסום והצלחה ביפן וברחבי העולם. במקור האנימה הייתה אמורה להסתיים בעונה הראשונה אבל עקב הפופולריות העצומה של הסדרה ביפן, טואי וקודנשה ביקשו מטאקאוצ'י לכתוב המשך.

### בארצות הברית
בשנת 1993 החלו לפתח תוכניות לעיבוד אמריקאי לסדרה בניסיון לעשות לוקליזציה לאנימה. העיבוד תוכנן לכלול שילוב בין לייב אקשן לאנימציה.

ב-1994 חברת ההפקה יצרו פרק פיילוט באורך 10 דקות, שחלקו הוצג בכנס "אנימה אקספו". הפיילוט נחשב ל"מדיה אבודה" עד שנמצא והועלה ליוטיוב בשנת 2022 על ידי היוטיוברית ריי מונה. בסופו של דבר, העיבוד בוטל והסדרה דובבה לאנגלית במקום זאת.

הדיבוב המקורי לאנגלית שינה הרבה כדי להפוך את סיילור מון ל"אמריקאי" יותר. השמות היפנים של הדמויות הפכו לשמות אנגליים: "אוסאגי" הפכה ל"סרינה", "ממורו צ'יבא" שונה ל"דריאן שילדס" וכדומה. ההתייחסויות לתרבות היפנית נחתכו לגמרי וכיתוב קאנג'י נערך מתוך הרקע של הסדרה.

הגרסה האמריקאית גם צינזרה הרבה מהאלימות: הדיבוב ניסה להימנע מלהשתמש במילה "מוות" ולעיתים קרובות הדם נערך על ידי שינוי הצבע שלו לירוק. סצנות המתארות אלימות ישירה פשוט נחתכו מהפרק.

אחד הצנזורות הבולטות והמדוברות ביותר הן ההחלטה למחוק את היצוג הלהט"בי מהסדרה: למשל, באנימה המקורית סיילור אוראנוס וסיילור נפטון היו במערכת יחסית רומנטית. בגרסה האנגלית, הן הפכו מבנות זוג לבנות דודות.

"ויז מדיה" הוציאה גרסה חדשה ששודרה בין 2014–2016. הגרסה הזאת כללה דיבוב חדש לגמרי ששמר על השמות היפניים המקוריים של הדמויות. גם התוכן שנחשב בעבר להיות "לא הולם" כמו האלימות, הדם והדמויות הקוויריות, נשאר בגרסה החדשה.

### בישראל
בישראל, האנימה שודרה בערוץ הילדים בדיבוב לעברית שאותו ביימה אפי בן ישראל.
העונה הראשונה שודרה ב-20 בינואר 2011, ומתחילת הקיץ של אותה השנה (1 ביולי) החלו לשדר את שאר העונות בזו אחר זו, עד ל-5 בינואר 2012.
לקראת סופה של העונה הרביעית הוחלפו מיכל רשף (אוסגי/ מון) ואלעד סמוכה (אמי/ מרקורי) בהדר שחף (כאוסגי) ושירה נאור (כאמי), אך באמצע העונה החמישית שבה מיכל רשף לדבב את דמותה של אוסגי עד לסוף הסדרה.

### סיילור מון קריסטל
בשנת 2014, יצא בארצות הברית וביפן רימייק הנאמן יותר למנגה בשם: 'סיילור מון קריסטל'. שתי העונות הראשונות זכו לביקורות מעורבות, כשחלק מהמבקרים ביקרו את הסדרה על קצב העלילה המהיר מדי ואיכות האנימציה הירודה.

העונה השלישית לעומת זאת, שובחה על השיפור באיכות האנימציה ובכתיבת העלילה.
## תקציר העלילה
העלילה סובבת סביב הגיבורה הראשית, אוסגי צוקינו ילדת בית ספר רגילה שנמצאה על ידי חתולה מדברת בשם לונה. אוסגי לומדת שבקרוב מאוד כדור הארץ יותקף על ידי ממלכת האופל (באנגלית: Dark kingdom) שבעבר הרחוק השמידו את ממלכת הירח. כוחותיה הרדומים של אוסגי מתעוררים ובעזרת הכוחות החדשים שלה, היא וחבריה הרבים יוצאים להגן על כדור הארץ.

אוסגי לוקחת את זהותה של סיילור מון, כשהעלילה מתקדמת היא לומדת יותר על טבע האויבים שלה, על חייה הקודמים, על הגורל שלה ועל עתיד מערכת השמש. אוסגי מתחילה בעונה הראשונה כילדה בכיינית וילדותית ואף מקנטרת על כובד גורלה והאחריות שהוטלה עליה, אך במשך הזמן והעונות תכונות אלו באישיותה מפנים מקום לדמות גיבורה אצילית יותר וטובת לב.

הסדרה סיילור מון מורכבת מחמש עונות שלכל עונה סיפור ועלילה משלה כאשר ניתן להתייחס לכל עלילה כסאגה. לסאגה והעונה הראשונה לא ניתן שם, השנייה נקראת סאגת הירח השחור (באנגלית: Black Moon בעונה Sailor Moon R), הסאגה השלישית נקראת סאגת האינסוף (באנגלית: Infinity בעונה Sailor Moon S) הסאגה הרביעית נקראת החלום (Dream בעונה Sailor Moon SuperS) והסאגה החמישית והאחרונה נקראת סאגת הכוכבים (באנגלית: Stars בעונה Sailor Stars).

## הדמויות
### דמויות ראשיות
* **אוסאגי צוקינו** – (מיכל רשף / קוטונו מיצואישי פרקים 1–43, 47-200, קאה אראקי בפרקים 44–46) – הדמות המרכזית של הסדרה ההופכת לסיילור מון (ירח). היא תלמידת בית ספר חסרת דאגות ובכיינית. בהתחלה היא מתלוננת על שהוטל עליה להציל את העולם אבל בהמשך היא מתבגרת ומבינה שהיא יכולה להשתמש בכוחותיה כדי לעזור לאנשים שאכפת לה מהם. אוסאגי היא גלגול נשמות של נסיכת הירח סרניטי. בעתיד תהיה המלכה סרנטי החדשה ואמא של צ'יביאוסה. לאוסאגי יש חתולה בשם לונה, שמשמשת כמנטורית שלה.
* **אמי מיזונו** – (אלעד סמוכה 1–149, שירה נאור 150–200 / איה היסקאווה): אמי הופכת לסיילור מרקורי (כוכב חמה). אמי היא ילדה חכמה, חביבה ותולעת ספרים, והיא מוזכרת כבעלת מנת משכל של 300 (מעל ומעבר לתחום אנושי). היא רוצה להיות רופאה כשתגדל כדי שתוכל לעזור לאנשים (כמו אמא שלה). היא מעריצה גדולה של תרבות הפופ ביפן ואוהבת לקרוא נובלות רומנטיות. כוחותיה קשורים למים.
* **ריי הינו** – (ליאת הר-לב / מיצ'י טומיזאווה) – ריי הופכת לסיילור מארס (מאדים). ריי היא כוהנת במקדש (ושם היא גם עוזרת לסבא שלה) ובגלל קרבתה לדת השינטו היא יכולה לסלק רוע וכוחותיה הם שליטה באש. ריי בוגרת יותר מאוסאגי ולעיתים מתעצבנת בגלל ההתנהגות שלה (מה שגורם להן לריב הרבה), אך הן עדיין חשובות מאוד זו לזו. ריי יכולה לראות חזיונות מהעתיד. לריי יש הרבה חלומות: להיות זמרת, דוגמנית, שחקנית, משוררת, ואם אפשר את כולם ביחד, אז עדיף.
* **מאקוטו קינו** – (נעה קשפיצקי / אמי שינוארה) – מאקוטו הופכת לסיילור יופיטר (צדק). מאקוטו היא ילדה ביישנית המועברת לבית הספר של אוסגי. חבריה ללימודים מאוימים ממנה כי היא גבוהה וחזקה יותר משאר הבנות בבית הספר. יכולותיה קשורות לברקים ויכולה לשלוט בצמחים. הוריה של מאקוטו מתו לפני מספר שנים בהתרסקות מטוס ולכן חיה לבד ועוסקת בתחביבים ביתיים כמו בישול וגננות. היא רוצה להתחתן צעירה ולהקים חנות לפרחים ועוגות. למאקוטו היה חבר שזרק אותה בעבר והרבה פעמים בסדרה כאשר מופיע בן המוצא חן בעינה היא אומרת "הוא מזכיר לי את החבר שלי לשעבר".
* **מינאקו האינו** – (הילי ישראל / ריקה פוקאמי) – מינאקו הופכת לסיילור ונוס (נוגה). מינאקו היא ילדה עליזה וחולמנית. היא הייתה הדמות המרכזית במנגה סיילור וי. יש לה חתול בשם ארטמיס. היא גם חולמת להיות זמרת ומשתתפת באודישנים מתי שהיא יכולה. כוחותיה של מינאקו מושפעים מתחומה של אלת האהבה ונוס וגם מתכונותיו של כוכב נוגה – אור (כוכב נוגה ידוע בזוהרו). חלומה של מינאקו הוא להיות אלופה בכדור עף או להיות כוכבת, כלומר מפורסמת. מינאקו היא סיילור וי ובפרק 33 היא מורידה את המסכה ומחליטה לשנות את זהותה לסיילור ונוס.
* **ממורו צ'יבא** – (צביקה פורמן/טורו פורויה) – ממורו צ'יבא הוא תלמיד מבוגר מאוסאגי. כשהיה צעיר הוא עבר תאונת דרכים שהרגה את הוריו ומחקה את זיכרונותיו. הוא ואוסאגי חולקים קשר נפשי מיוחד, ובעזרתו הוא יכול להרגיש כשהיא נמצאת בסכנה. ממורו הפך לגיבור המכונה "טוקסידו מאסק" ונלחם לצד לוחמות הסיילור לאורך הסדרה. גלגול הנשמות של הנסיך אנדימיון ובן זוגה של אוסאגי.
* **לונה** – (מאיה בר שלום/קייקו האן) – לונה היא חתולה שחורה מדברת ומתפקדת בתור המנטורית של סיילור מון וחברותיה. בעונה הראשונה, היא האחת שהעירה את כל לוחמות הסיילור (מלבד את סיילור ונוס).
* **ארטמיס** – (צביקה פורמן/יסוהירו טקאטו) – ארטמיס הוא חתול לבן מדבר ובן זוגה של לונה. בדומה לה, הוא משמש בתור המנטור של סיילור ונוס.

### דמויות משנה
* **צ'יביאוסה** - (ענת אלפן / קאיה אראקי)- צ'יבאוסה מופיעה החל מהעונה השנייה. שמה האמיתי גם הוא אוסאגי, וצ'יבאוסה הוא כינוי שניתן לה כדי להבדיל אותה מאוסאגי ה"גדולה" ("צ'יבי" פירושו קטן ביפנית, ו"אוסה" הוא קיצור של אוסאגי, כלומר "אוסאגי הקטנה"). צ'יביאוסה היא ילדה קטנה שמגיעה מהעתיד למאה ה-20 כדי למצוא את הקריסטל הכסוף ולהציל את אמא שלה. בסוף העונה השנייה מתגלה שצ'יביאוסה היא הבת העתידית של אוסאגי. בעונה השלישית צ'יבאוסה הופכת ל"סיילור צ'יבי-מון" ("סיילור מון הקטנה"), כדי ללמוד איך להיות לוחמת סיילור ומצטרפת לסיילור סנשי. העונה הרביעית מתמקדת בה ובהתאהבותה בהליוס. צ'יבאוסה עוזבת בעונה החמישית.
* **סטסונה מהיו** - בעונה השנייה היא מופיעה בתור סיילור פלוטו, מגינת הזמן. תפקידה הוא להגן על שער החלל והזמן מפני מטיילים לא מורשים. לוחמות הסיילור פוגשות אותה כשהן רוצות לנסוע עם צ'יביאוסה לעתיד. בעונה השלישית היא מקבלת שם וזהות אנושית, ומופיעה בכדור הארץ בתור סטודנטית. לסטסונה יש אופי מרוחק והיא יכולה להיות נוקשה, אבל היא גם ידידותית ובעלת ברית של לוחמות הסיילור. היא קרובה למיצ'ירו, הארוקה וצ'יביאוסה.
* **מיצ'ירו קאהיו** - מיצ'ירו הופכת לסיילור נפטון. למיצ'ירו יש כישרון בנגינה בכינור ובציור, ויש לה יכולת לראות את העתיד. בשונה מאמי, כוחה של מיצ'ירו הוא האוקיינוס, לא המים עצמם. היא מאוד בת זוגה של הארוקה, סיילור אורנוס. היא קרירה כלפי הסיילור סנשי האחרות (חוץ מאוראנוס ופלוטו), אך היא מסורה מאוד ומוכנה להקריב הכול בשעת הצורך.
* **הארוקה טנו **- הארוקה היא סיילור אורנוס. הארוקה חלמה להיות נהגת מרוצים לפני שנהפכה ללוחמת סיילור, ויש לה התנהגות ומראה גברי. היא מתוארת בסדרה כבן אדם קר וקשוח, וכאשר היא נלחמת באויביה היא מעדיפה לעבוד בלי עזרה חיצונית ולרוב משתפת פעולה רק עם בת זוגה, סיילור נפטון, ומאוחר יותר גם עם סיילור פלוטו. הארוקה שולטת על יסוד השמים, כפי שנדמה מהתקפתה בה היא שולחת יד אל השמים, מקבלת אנרגיה ובאמצעותה מרעידה את האדמה.
* **הוטארו טומואה** - הופכת לסיילור סטורן (שבתאי). הוטארו היא ביישנית ומתוקה. אביה הוא מדען והיא הפכה לחולנית וחלשה עקב תאונת מעבדה שהתרחשה בילדותה. הוטארו היא חברה קרובה של צ'יביאוסה. סיילור סטורן היא לוחמת החורבן וההרס, עם זאת, במהלך הסדרה נראה שיש לה גם כוחות ריפוי. בסרט של סיילור מון ניתן לראות את שינוי הצורה שלה בפעם הראשונה.
* **צ'יבי צ'יבי מון / צ'יבי צ'יבי **- ידועה בשמה "צ'יבי צ'יבי". (השם צ'יביאוסה כבר נתפס לכן קראו לה "קטנה קטנה"). היא ילדה בת 4 שנחשבת לאחת מלוחמות סיילור. היא מצטרפת בעונה חמישית. חזרה בזמן כדי לעזור לאוסגי ולשחרר את הנסיכה אודם. היא חידשה את כוחה של אוסגי הנצחית ומשם אוסגי לקחה אותה איתה. גם כאשר עוד לא הפכה ללוחמת סיילור, היא עדיין הייתה מסוגלת לחוש פעילות קסומה סביבה ולהגביר עוד יותר את היכולות וההתקפות המיסטיות של לוחמות סיילור אחרות לרמות גבוהות יותר. אף על פי שהופיעה בהתחלה כילדה קטנה, צ'יבי צ'יבי היא למעשה סיילור קוסמוס מהעתיד הרחוק. היא השתמשה בתחפושת של ילדה קטנה כדי להשפיע על עצמה מהעבר, אוסגי צוקינו.
* **הליוס** - הוא הכוהן השומר (כוהן גדול ואפוטרופוס) של אלוסיון, ארץ קדושה בתוך כדור הארץ המגנה עליו. בעונה הרביעית, הליוס שומר על גביש הזהב שמגן על החלומות המתוקים והיפים של אנשי כדור הארץ, כמו גם שואב יותר כוח מהחלומות האלה. נהלניה תוקפת אותו כי היא רוצה את הקריסטל לעצמה, אז הליוס עוזב את גופו שלו כדי לברוח עם הקריסטל. הוא לובש את צורתו של פגסוס המיתולוגי, מניח את הקריסטל על מצחו כקרן ומסתתר בחלומותיה של צ'יבאוסה. שם, הוא מבקש את עזרתה ומעניק כוח לה ולבעלי בריתה באמצעות מספר פריטים מיוחדים. אף על פי שהוא לא סומך על צ'יבאוסה בהתחלה, הם מפתחים קשר בהדרגה, ובסופו של דבר הוא מספר לה את סודותיו בכך שחושף את אלוסיון בפניה, כמו גם צורתו ושמו האמיתיים.
* **הסיילור סטארלייט **- הסיילור סטארלייט מורכבים מסיילור סטאר פייטר, סיילור סטאר הילר וסיילור סטאר מייקר. בזהותם האזרחית הם נקראים בשמות הבדויים סאייה קו, יאטן קו וטאייקי קו, בהתאמה. הם שלישיית לוחמי סיילור מכוכב הלכת קינמוקו, שהנסיכה שלהם, הנסיכה קיוקיו, נמלטה מהפלישה של סיילור גלקסיה. הם עקבו אחר קיוקו לכדור הארץ ולאחר מכן ליפן, שם הם הקימו להקת פופ הנקראת "שלושת האורות" והשמיעו את המוזיקה שלהם בשידור טלפתי על מנת למשוך את תשומת לבה. הם לומדים בתיכון יחד עם אוסאגי וחבריה.
* **הנסיכה קיוקיו -** הנסיכה של כוכב הלכת קינמוקו וחבברה קרובה של צ'יבי צ'יבי. נהרגה על ידי סיילור גלקסיה אך חוזרת לחיים בזכות סיילור מון. במנגה היא לוחמת סיילור.
***המלכה סרניטי** - מלכת הירח ואמה של הנסיכה סרניטי וסבתה של צ'יביאוסה. לפני תחילת הסדרה, היא השתמשה בשארית כוחותיה כדי לשלוח את הנשמות של הנסיכה סרניטי, הנסיך אנדימיון ולוחמות הסיילור לכדור הארץ, שם הם יוולדו מחדש.
***הנסיכה סרניטי** - נסיכת הירח והגלגול הקודם של סיילור מון. היא הייתה המאהבת של אנדימיון, נסיך כדור הארץ ובתה של המלכה סרניטי. ממלכתה הושמדה על ידי הכוח של נהלניה ולאחר מותה המלכה שלחה אותה, את אנדימיון ולוחמות הסיילור לכדור הארץ. סרניטי מתעוררת לראשונה בפרק 34 באנימה, כשסיילור מון בוכה על ממורו וקוראת לקריסטלי הקשת בענן.
***הנסיך אנדימיון** - גלגול העבר של ממורו צ'יבה. הוא היה הנסיך של כדור הארץ והמאהב של סרניטי. המלכה שלחה אותו ואת סרניטי לכדור הארץ כדי שיוולדו מחדש וימצאו זה את זה. אנדימיון מתעורר ונזכר באהבתו לסרניטי אחרי שטוקסידו מאסק מציל את סיילור מון.
***המלכה סרניטי החדשה** - אוסאגי מהעתיד. היא שליטה חכמה ומכובדת. אמה של צ'יביאוסה ואשתו של המלך אנדימיון. בעונה השנייה בעקבות פלישת הירח האפל צ'יביאוסה נוסעת בזמן ומבקשת מסיילור מון לעזור לה להציל אותה, נתפסת בידי הנסיך דמאנד שמאוהב בה, לאחר שסיילור מון מצילה את צ'יביאוסה, היא מתאחדת עם הוריה. במנגה ובסיילור מון קריסטל היא שולחת לגרסת העבר שלה כוחות חדשים כדי שתתחזק. היא עושה הופעה קצרה בקשת הכוכבים במנגה כשצ'יביאוסה חוזרת לעתיד. באנימה היא דמות מינורית. הפכה למלכה של כדור הארץ לאחר שהירח האפל מת.
***המלך אנדימיון** - ממורו צ'יבא מהעתיד. הוא בעלה של המלכה סרניטי החדשה ואביה של צ'יביאוסה. נראנ לראשונה כשהוא מקבל את פניהם של הלוחמות כשהן באות מהעבר, והוא מספר לסיילור מון וטוקסידו מאסק שצ'יביאוסה היא בתם בעתיד. המלך אנדימיון הפך למלך של כדור הארץ לאחר מות הירח האפל. הוא מופיע בקצרה בקשת הכוכבים במנגה כאשר צ'יביאוסה חוזרת לעתיד.

### אנטגוניסטים
* **המלכה בריל** – המלכה בריל היא האנטגוניסטית הראשית הראשונה בסדרת סיילור מון ושליטת הממלכה האפלה. בעבר היא הרסה את ממלכת הירח והרגה את הנסיכה סרניטי, הנסיך אנדימיון ולוחמות הסיילור. בריל סוכלה על ידי המלכה סרניטי שהשתמשה בקריסטל הכסף כדי לאטום את הממלכה האפלה.
* **המלכה מטאליה** – מטאליה היא אחת מהאנטגוניסטיות הראשיות בעונה הראשונה. היא שדה שפעלה כשליטה העליונה של הממלכה האפלה והשתמשה במלכה בריל כדי להעיר אותה מחדש.
* **פנטום המוות** (ידוע גם כ"**ויסמן**") – הוא ישות מרושעת והנבל הראשי של העונה השנייה ותמרן את שבט הירח השחור כדי להשתמש בהם למטרותיו. וייסמן הוביל את שבט הירח השחור במתקפה שלהם נגד קריסטל טוקיו ולאחר מכן הוביל אותם במרדף אחר קריסטל הכסף וצ'יביאוסה. במקור פנטום המוות היה פושע שהשתמש בכוחותיו האפלים בשביל ליצור כאוס, עד שהמלכה סרניטי החדשה גירשה אותו.
* **המלכה נהלניה** – המלכה נהלניה היא האנטגוניסטית הראשית של העונה הרביעית והמנהיגה של קרקס הירח המת. בעבר היא הטילה קיללה את ממלכת הירח וניבאה את השמדתה.
* **סיילור גלקסיה** – גלקסיה היא האנטגוניסטית הראשית של העונה החמישית ביחד עם כאוס ולוחמת הסיילור החזקה ביותר. במקור, סיילור גלקסיה הייתה גיבורה שנלחמה נגד כאוס מקור כל הרוע בעולם. היא לכדה את כאוס בגופה כדי להציל את העולם והושחתה על ידיו. באנימה, סיילור מון מטהרת את גלקסיה מהכאוס והיא חוזרת לצורתה המקורית.
* **סיילור כאוס** – התגלמות הכאוס והאנטגוניסטית הראשית של העונה החמישית. נאמר שהיא מקור כל הרוע בעולם.

## כוחות
**הקדמה: **לכל אחת מהסיילור סנשי יש סיכה/שרביט שבעזרתם הן משתנות. כדי להפעיל את ההשתנות יש לצעוק: *כוח הכוכב* תתעורר!
* **כוח פריזמת ירח, תתעורר! ** – השינוי הבסיסי והראשון של סיילור מון. סיילור מון מקבלת את הסיכה מלונה, ועליה לדקלם: כוח פריזמת ירח, תתעורר! 
* **פעילות כתר ירח!** – הכח הבסיסי שמצורף עם השינוי: 'כח פריזמת ירח, תתעורר!'. הוא הופך את הנזר של סיילור מון לבומרנג קסום.
* **הפעלת ריפוי ירח!** – כוח קריסטל הכסף. מפעיל לסיילור מון סוג של שרביט שקריסטל הכסף נכנס לתוכו. מגיע עם השינוי 'כח פריזמת ירח, תתעורר!'.
* **אבק כוכב כתר ירח!** – כוח בסיסי שמצורף עם השינוי 'כוח פריזמת ירח תתעורר'. כוח זה מאפשר לכתר שלה לפזר אבקה שמסירה שליטה מוחית מבני אדם רגילים.
* **כוח *כוכב* תתעורר! ** – הכוח הבסיסי שניתן לסיילור סנשי הפנימיות. המתקפות הן: ספריי בועות, נשמת אש, רעם קיצוני, וקרן סהר.
* **ספריי בועות** – הכח הניתן לסיילור מרקורי. קיבלה אותו מלונה.
* **נשמת אש** – הכח הניתן לסיילור מארס. קיבלה אותו מלונה.
* **רעם קיצוני** – הכח הניתן לסיילור יופיטר. קיבלה אותו מלונה.
* **קרן סהר** – הכח הניתן לסיילור ונוס. קיבלה אותו מארטמיס. למתקפה כוח שני הנקרא: 'מקלחת קרן סהר!'.
* **כוח קריסטל ירח, תתעורר! ** – הכוח השני שניתן לאוסאגי, כשהמלכה סרניטי הכניסה את קריסטל הכסף לסיכתה. כדי להשתנות, עליה לדקלם: כוח קריסטל ירח, תתעורר! המתקפה היא "הילת נסיכת הירח!"
* **הילת נסיכת הירח!** – הכח הניתן לסיילור מון מקריסטל הכסף.
* **כוח כוכב *כוכב* תתעורר! ** – הכוח השני שניתן לסיילור סנשי הפנימיות. המתקפות הן: אשליית מים זוהרת, מנדלה בוערת, לחץ ניצוצות רחב, ושרשרת אהבת ונוס.
* **אשליית מים זוהרת** – המתקפה המיוחדת הניתנת לסיילור מרקורי.
* **מנדלה בוערת** – המתקפה המיוחדת הניתנת לסיילור מארס.
* **לחץ ניצוצות רחב** – המתקפה המיוחדת הניתנת לסיילור יופיטר.
* **שרשרת אהבת ונוס** – המתקפה המיוחדת הניתנת לסיילור ונוס.
* **כוח ירח קוסמי, תתעורר! ** – הכוח השלישי שניתן לאוסאגי, ונוצר בזכות אהבתה לממורו. עליה לדקלם: כוח ירח קוסמי, תתעורר!
* **ספירלת לב ירח!** – הכוח הקוסמי והקסום הניתן לסיילור מון, בזכות אהבתה לממורו.
* **כוח פריזמת ירח, תתעורר! ** – הכוח הראשון של צ'יביאוסה.
* **מתקפת לב סוכר ורוד!** – המתקפה שניתנה לצ'יביאוסה ואוסאגי.
* **משבר, תתעורר! ** – הכוח הזה נחשב כתוסף לכוח ירח קוסמי, של הגביע הקדוש שניתן לאוסגי על ידי הקמעות הקדושים של הסנשי החיצוניות. עליה לדקלם: משבר, תתעורר! מתקפה: כאב לב, ירח קשת בענן!
* **כאב לב, ירח קשת בענן!** – המתקפה שניתנה לצ'יבאוסה ואוסגי. הכח החזק שניתן בשינוי המשותף של אוסגי וצ'יבאוסה. נחשב בכח 'משבר תתעורר!'.
* **משבר ירח, תתעורר!** – הכוח הרביעי שאוסגי וצ'יביאוסה מקבלות מפגסוס. הן משתנות ביחד, לכן עליהן לדקלם: משבר ירח, תתעורר! המתקפה של צ'יביאוסה היא: "צעקת נצנוץ!", שיוצרת לאוסגי חרב בה היא משתמשת למתקפה: "מדיטציית ירח מדהימה!"
* **צעקת נצנוץ!** – בשביל לא להתבלבל בשינוי של צ'יבאוסה, אז היא צריכה לדקלם: 'צעקת ניצנוץ!' בשביל להשתנות.
* **מדיטציית ירח מדהימה!** – החרב הקסומה הניתנת לסיילור מון על ידי השינוי של צ'יבאוסה.
* **כוח קריסטל *כוכב* תתעורר! ** – הכוח השלישי והאחרון של הסיילור הפנימיות, שניתן להן על ידי פגסוס. עליהן לדקלם: כוח קריסטל *כוכב*, תתעורר! מתקפות: מרקורי, רפסודת מים! מארס, הצלפת להבה!, יופיטר, התפתחות אלון! ונוס, הלם אהבה ויופי!
* **רפסודת מים!** – הכח הקריסטלי הניתן לסיילור מרקורי.
* **הצלפת להבה!** – הכח הקריסטלי הניתן לסיילור מארס.
* **התפתחות אלון!** – הכח הקריסטלי הניתן לסיילור יופיטר.
* **הלם אהבה ויופי!** – הכח הקריסטלי הניתן לסיילור ונוס.
* **כוח פלנטת *כוכב*, תתעורר! ** – הכוח שהיה מאז ומתמיד לסנשי החיצוניות (חוץ מהוטרו) השינוי היחיד והמקורי של סיילור סאטורן מעולם לא שודר בסדרה, אלא נמצא רק במשחק הווידאו. מתקפות: רעידת אדמה! נחשול עמוק! צעקת מוות! קיר שקט!
* **רעידת אדמה!** – הכח הכוכבי שניתן לסיילור אורנוס.
* **קיר שקט!** – הכח הכוכבי שניתן לסיילור סטורן.
* **צעקת מוות!** – הכח הכוכבי שניתן לסיילור פלוטו.
* **נחשול עמוק!** – הכח הכוכבי שניתן לסיילור נפטון.
* **כוח ירח נצחי, תתעורר! ** – הכוח החמישי של סיילור מון. שניתן לה על ידי כל הלוחמות שריכזו את כוחן. עליה לדקלם: כוח ירח נצחי, תתעורר! מתקפות: נשיקת ירח דבש.... אור כוכב! ירח כסוף...... נשיקת כוכב!
* **נשיקת תרפיית ירח דבש... אור כוכב!** – המתקפה החמישית הניתנת לסיילור מון.
* **ירח כסוף... נשיקת כוח קריסטל!** – המתקפה החמישית הניתנת לסיילור מון.
* **כוכב כבשן... רגיש!** – המתקפה של סיילור סטאר הילר
* **כוכב לייזר...רציני!**- המתקפה של סיילור סטאר פייטר
* **כוכב רחם...אדיר!** – המתקפה של סיילור סטאר מייקר

## קבלת הסדרה בעולם
[ממוזער|300px|[קוספליי של חלק מלוחמות הסיילור. מימין לשמאל: סיילור אורנוס, סיילור מארס, טוקסידו מאסק, סיילור ונוס וסיילור פלוטו.

]]

סיילור מון נחשבת לאחת מסדרות האנימה והמנגה הפופולריות בעולם וצברה קהל מעריצים ענק מחוץ ליפן. סיילור מון עצמה מוכרת כאחת מהגיבורות הנשיות החשובות והאהובות ביותר אי פעם.

בשנת 1993 המנגה זכתה בפרס קודנשה לסדרת השוג'ו הטובה ביותר. נכון לשנת 2014, דווח שהזיכיון "סיילור מון" הניב כ-13 מיליארד דולר ברחבי העולם רק ממכירות של מרצ'נדייז.

במשך שנים תעשיית המנגה והאנימה באנגלית התמקדה בעיקר בקהל היעד הגברי ורוב התכנים שתורגמו היו מנגות שונן או סיינן. קהל היעד הנשי נותר בעיקר לא מנוצל עד שסיילור מון הגיע והפכה לסדרת השוג'ו המצליחה הראשונה בארצות הברית.

"לא ראינו הרבה מנגות עם דמויות נשיות כגיבורות. כמובן, היה לנו מנגות רומנטיות שבהן הדמויות הנשיות תמכו בגיבורים", אמרה יא סהאשי, סגנית הנשיא למכירות ושיווק בקודנשה, בראיון. "במקרה של סיילור מון, הפוקוס לא היה רק על האלמנטים הרומנטיים, אלא גם על בנות רגילות בחטיבת הביניים שמנסות למצוא את עצמן".

באותו זמן, התפיסה הייתה שבנות לא מעוניינות בלצפות בסדרות אקשן מצוירות ובהרבה מובנים, סיילור מון מילא ביקוש בשוק הקומיקסים בארצות הברית שאף אחד לא ידע שקיים. סיילור מון הוכיחה שסדרות ומנגה שמיועדות לבנות יכולות להצליח בארצות הברית, וסללה את הדרך לסדרות אחרות באותו סגנון.

## צוות המדבבים בגרסה העברית
המדובבים מסודרים לפי סדר השתתפותם (לרוב ע"פ הסדר שעל פיו הוצגו בכתוביות הסיום) והדמויות שאותן דיבבו (בצורה כללית ולא מפורטת).

## קישורים חיצוניים

* 

* 
* wikimoon.org - אתר ויקי באנגלית המוקדש לסיילור מון
* "Sailor Saban"- הפיילוט האמריקאי של סיילור מון.
## הערות שוליים

קטגוריה:סדרות מאנגה
קטגוריה:שוג'ו
קטגוריה:סדרות אנימה
קטגוריה:סדרות אנימה משנות ה-1990
קטגוריה:ערוץ הילדים: תוכניות רכש
קטגוריה:הירח באמנות
קטגוריה:טואי אנימציה: סדרות טלוויזיה